Jan Čaloun

Jan Čaloun (s. 20. joulukuuta 1972 Ústí nad Labem, Tšekkoslovakia) on tšekkiläinen jääkiekkoilija. Čaloun pelasi uransa parhaat kaudet Suomessa HIFK:n ja Bluesin joukkueissa. Čaloun ilmoitti uransa päättymisestä elokuussa 2010.

 Ura 

Jan Čalounin ura alkoi vuonna 1990 Tšekkoslovakian jääkiekkoliigan Chemopetrol Litvinovissa http://www.eliteprospects.com/player.php?player=3574, jossa hän teki ensimmäisellä kaudellaan 50 ottelussa 28 maalia ja 19 syöttöpistettä. Kun seuraavakin kausi meni loistavasti (37 ottelussa 32 maalia ja 5 syöttöpistettä), päätti San Jose Sharks varata Čalounin NHL:n varaustilaisuudessa neljännellä kierroksella, varausvuorolla 75. Seuraavat kaksi kautta menivät vielä kotoisassa Tšekin Extraligassa, jonka jälkeen oli aika siirtyä Pohjois-Amerikkaan. Ensimmäinen kausi vierähti NHL:n farmisarja AHL:ssä tehoin 34 + 39 = 73, 76 pelatussa ottelussa. Seuraavalla Čaloun pelasi jo NHL:ssä, jossa hän iski neljällä ensimmäisellä laukauksellaan maalin. Valmentaja ei kuitenkaan pitänyt Čalounin tyylistä, vaikka pisteitä kertyi 8 + 3 11 ottelussa, ja AHL kutsui taas. Seuraavakin kausi vierähti pääosin AHL:ssä, Kentucky Thoroughbladesin joukkueessa, josta Helsingin IFK:n silloinen urheilutoimenjohtaja Jarmo Kekäläinen hankki hänet IFK:hon.

Čaloun tuli SM-liigaan ja Helsingin IFK:n paitaan kaudella 1997–1998, ollen heti IFK:n tehokkain pelaaja (41 ottelussa 22+26=48). Pudotuspeleissä tahti vain kiihtyi (9 ottelussa 6+11=17), ja Čaloun voitti ylivoimaisesti pudotuspelien maali- ja pistepörssin. Seuraavalla kaudella hän teki ulkomaalaispelaajien yhden kauden piste-ennätyksen (51 ottelussa, 24+57=81) ja ohitti edellisen ennätyksen haltijan, kaudella 1989–90 HPK:ssa pelanneen venäläisen Igor Kuznetsovin noteerauksen ( 44 ottelua, 18+51=69). Čaloun viihtyi IFK:ssa kolme kautta ennen kuin Columbus Blue Jackets kutsui miehen takaisin NHL:ään. Peliaikaa ja pelipaikkaa ei Blue Jacketsin miehistössä kuitenkaan löytynyt ja Čaloun sai aikaiseksi vain 3 syöttöpistettä pelaamissaan 11 ottelussa. Tämän jälkeen paluu IFK:hon tuntui oikealta vaihtoehdolta ja kun IFK:n fanitkin raivoisasti halusivat entisen suosikkinsa takaisin (järjestäen muun muassa kolehdin), joutui IFK:n johto ottamaan Čalounin takaisin. Čaloun oli kuitenkin selvästi keskenkuntoinen, ja vaikka pisteitä tuli hyvään tahtiin (22 pistettä 24 pelissä), jokin puuttui ja Čaloun passitettiin ennenaikaiselle kesälomalle Pentti Matikaisen ja IFK:n hallituksen määräyksestä. Tästä ura jatkui Espoo Bluesin joukkueessa jossa hän pelasi 3 kautta ja oli joka kaudella joukkueensa paras pistemies, jonka jälkeen olivat vuorossa Venäjän pääsarjan Severstal Tšerepovets ja Sibir Novosibirsk. Vuonna 2005 Čaloun palasi Tšekkiin ja pelasi siellä HC Litvinovissa, HC Pardubicessa ja HC Slovanissa.

Tilastot
 1990–91  HC Litvínov  CŠL  50  28  19  47  12  –  –  –  –  – 1991–92  HC Litvínov  CŠL  37  32  5  37  ?  9  7  6  13  ?        JMM  7  8  1  9  20 1992–93  HC Litvínov  CŠL  47  44  23  67  ?  –  –  –  –  –        MM  8  0  2  2  8 1993–94  HC Litvínov  ČEL  38  25  17  42  ?  4  2  2  4  ? 1994–95  Kansas City Blades  IHL  76  34  39  73  50  –  –  –  –  –  1995–96  Kansas City Blades  IHL  61  38  30  68  58  –  –  –  –  –   San Jose Sharks  NHL  11  8  3  11  0  –  –  –  –  – 1996–97  Kentucky Thoroughblades  AHL  66  43  43  86  68  5  0  1  1  6    San Jose Sharks  NHL  2  0  0  0  0  –  –  –  –  – 1997–98  HIFK  SM-liiga  41  22  26  48  73  9  6  11  17  6        OK  3  0  0  0  6 1998–99  HIFK  SM-liiga  51  24  57  81  95  8  8  6  14  31        MM  6  4  2  6  4 1999–00  HIFK  SM-liiga  44  38  34  72  94  9  3  6  9  10 2000–01  HIFK  SM-liiga  24  8  14  22  42  –  –  –  –  –   Columbus Blue Jackets  NHL  11  0  3  3  2  –  –  –  –  – 2001–02  Blues  SM-liiga  48  15  43  58  49  3  1  1  2  25  2002–03  Blues  SM-liiga  46  22  33  55  6  7  5  4  9  4  2003–04  Blues  SM-liiga  44  16  23  39  42  –  –  –  –  – 2004–05  Severstal Tšerepovets  RSL  5  0  0  0  0  –  –  –  –  –   Sibir Novosibirsk  RSL  1  0  0  0  0  –  –  –  –  –   HC Slovan Ústí nad Labem  Tšekki I  2  1  3  4  2  –  –  –  –  –   HC Litvínov  ČEL  24  26  13  39  47  6  1  2  3  16 2005–06  HC Pardubice  ČEL  48  19  20 39  14  –  –  –  –  – 2006–07  HC Pardubice  ČEL  48  20  12  32  60  16  7  4  11  2 2007–08  HC Slovan Ústí nad Labem  ČEL  23  6  7  13  16  –  –  –  –  –  2008–09  HC Slovan Ústí nad Labem  Tšekki I  30  12  7  19  20  –  –  –  –  –   HC Litvínov  ČEL  2  0  1  1  2  –  –  –  –  – 2009–10  HC Vrchlabí  Tšekki I  30  13  14  27  20  –  –  –  –  –  2 kautta  yhteensä  NHL  24  8  6  14  2  –  –  –  –  – 7 kautta  yhteensä  SM-liiga  298  145  230  375  393  36  23  28  51  76 9 kautta  yhteensä  ČEL/CŠL  317  201  116  317  151  29  17  24  41  18

 Saavutukset 

 Kakkos All-Star-joukkue (AHL 1997)
 All-Star-joukkue (SM-liiga 1997–1998, 1998–1999)
 Paras maalintekijä (SM-liigan pudotuspelit 1997–1998)
 Paras pistemies (SM-liigan runkosarja ja pudotuspelit 1998–1999)
 Paras pelaaja (SM-liiga 1998–1999)
 Veikkauksen kultainen kypärä (SM-liiga 1999–2000)
 Kuukauden pelaaja (SM-liiga marraskuu 2002)

 Lähteet 

 Aiheesta muualla 



Luokka:Tšekkiläiset jääkiekkoilijat
Luokka:Tšekkiläiset olympiavoittajat
Luokka:Veli-Pekka Ketola -palkinnon voittajat
Luokka:Lasse Oksanen -palkinnon voittajat
Luokka:San Jose Sharksin varaamat pelaajat
Luokka:Vuonna 1972 syntyneet
Luokka:Elävät henkilöt